Pages' første, og selvtitulerte album, bestod av låter som var innom både funk, drivende rock, ballader og intrikate instrumentalspor. Albumet inneholdt en lang liste velrenommerte studiomusikere, som f.eks. Bobby Colomby, Philip Bailey (fra Earth, Wind & Fire), Steve Forman, Dave Grusin, Claudio Slon, Victor Feldman og Michael Brecker. På tross av dette, samt det faktum at produsent Colomby mente flere av låtene hadde stort hitpotensial, nådde hverken albumet eller dets eneste singel, «If I Saw You Again», noen av hitlistene og fikk begrenset med radiospilling.